דמי לידה הינם תשלום מביטוח לאומי לעובדת אשר יצאה לחופשת לידה. מטרתם הינה לפצות את היולדת בגין אובדן פרנסתה ושכרה בפרק הזמן בה היא לא עובדת מחמת ההיריון ו/או הלידה. גם נשים עצמאיות בהריון זכאיות לדמי לידה על פי החוק. דמי לידה הינם למעשה מעין גמלת שכר אשר אמורה להחליף את שכרה של העובדת במהלך חופשת הלידה. ישנם מספר תנאים אשר מקימים את הזכאות לדמי הלידה:דמי לידה בעבור 14 שבועות ישולמו למבוטחת אשר דמי הביטוח הלאומי שולמו בעבורה במשך אחת מתקופות ה"אכשרה" הקבועות בחוק.10 חודשים מתוך 14 החודשים שלפני היציאה לחופשת לידה, או 15 חודשים מתוך 22 החודשים שלפני היציאה לחופשת לידה.דמי לידה בעבור 7 שבועות ישולמו למבוטחת אשר דמי הביטוח הלאומי שולמו בעבורה במשך חצי שנה מתוך 14 החודשים שלפני היציאה לחופשת לידה.תביעה לדמי לידה צריכה להיות מוגשת בסמוך ליום בו הפסיקה האישה לעבוד. עם זאת, יודגש כי אין צורך לחכות עד ליום הלידה וניתן להגיש התביעה לחופשת לידה אף בטרם הלידה (ובהתאם ליום הלידה המשוער). בעניין זה חשוב לשים לב למספר פרטים:ניתן להגיש תביעה לדמי לידה לכל המוקדם תשעה שבועות לפני מועד הלידה המשוער ובכפוף לאישור רופא בנוגע לתאריך.זכאותה של אישה לדמי לידה חלה מיום הפסקת עבודתה. כמו כן, זכאות לדמי לידה תינתן לכל היותר 50 ימים לפני התאריך המשוער של הלידה (ובתקופה הקצרה, לכל היותר בעבור 24 ימים בטרם הלידה המשוערת).אישה אשר מקבלת דמי לידה אינה רשאית לעבוד. מדובר ב"מוקש" רציני מבחינת נשים עצמאיות העותרות לתשלום זה. במהלך חופשת הלידה העובדת מקבלת את דמי הלידה בתשלום אחד, ישירות לבנק אשר הפרטים שלו נמסרו בבית היולדות, או הבנק אליו משולמת קצבת הילדים. הנתונים מועברים מבית היולדות למוסד לביטוח לאומי, התשלום הינו אוטומטי ומבלי שהעובדת צריכה להגיש בעבורו תביעה.